**Ա Մ Փ Ո Փ Ա Թ Ե Ր Թ**

 **«ՀԱԿԱԿՈՌՈՒՊՑԻՈՆ ԿՈՄԻՏԵԻ ՆԱԽԱԳԱՀԻ ԹԵԿՆԱԾՈՒՆԵՐԻ ԸՆՏՐՈՒԹՅԱՆ ՀԱՄԱՐ ԱՆՑԿԱՑՎՈՂ ՄՐՑՈՒՅԹԻՆ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Հայաստանի Հանրապետության Ազգային ժողովի աշխատակազմ** | **05.05.2021թ.** |
| **N 1/2308-2021** |
| ՀՀ Ազգային ժողովի աշխատակազմը վերոնշյալ գրություններին կից ներկայացված Հայաստանի Հանրապետության կառավարության որոշման նախագծերի վերաբերյալ առաջարկներ և դիտողություններ չունի: |  |  |
| **2. Հատուկ քննչական ծառայություն** | **04.05.2021թ.** |
| **N 18-3566գ-21** |
| Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին ՀՀ կառավարության որոշման նախագծի վերաբերյալ ՀՀ հատուկ քննչական ծառայությունը դիտողություններ և առաջարկություններ չունի: |  |  |
| **3. Հայաստանի Հանրապետության գլխավոր դատախազություն** | **07.05.2021թ.** |
| **N /20.3/5954-2021** |
| «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հարկ է նշել հետևյալը.«Հակակոռուպցիոն կոմիտեի մասին» օրենքի 15-րդ հոդվածով սահմանվում են հակակոռուպցիոն կոմիտեի ծառայողներին ներկայացվող հիմնական պահանջները, ըստ որի, ի թիվս այլնի, հակակոռուպցիոն կոմիտեի ծառայողի պաշտոնում չի կարող նշանակվել այն անձը՝1) որը դատական կարգով ճանաչվել է անգործունակ կամ սահմանափակ գործունակ,2) որը օրինական ուժի մեջ մտած դատական ակտով զրկվել է հանրային ծառայությունում պաշտոն զբաղեցնելու իրավունքից:Նախագծի ուսումնասիրությունը վկայում է, որ հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկում վերոնշյալ երկու հանգամանքի վերաբերյալ իրավասու մարմինների կողմից տրված փաստաթուղթ ներկայացնելու պահանջ նախատեսված չէ, մինչդեռ որոշ այլ հանգամանքների հավաստման համար հակառակ մոտեցումն է ցուցաբերվել (*մասնավորապես, հարկ է ներկայացնել իրավասու մարմինների կողմից տրված փաստաթուղթ դատվածություն չունենալու, ոչ արդարացնող հիմքերով քրեական հետապնդումը դադարեցված կամ չիրականացված լինելու, քրեական հետապնդման բացակայության, միայն Հայաստանի Հանրապետության քաղաքացի հանդիսանալու վերաբերյալ*):Հաշվի առնելով վերոգրյալը՝ առաջարկում ենք վերոնշյալ երկու հանգամանքների վերաբերյալ իրավասու մարմինների կողմից տրված փաստաթուղթ ներկայացնելու պահանջ նույնպես նախատեսել կամ նկատի ունենալ, որ այդ հանգամանքների պարզման պարտականությունը կրելու է հակակոռուպցիոն կոմիտեի նախագահի թեկնածուների ընտրության համար ձևավորվող մրցութային խորհուրդը: | **Մասամբ է ընդունվել**Նախագծով սահմանվել է անգործունակ կամ սահմանափակ գործունակ ճանաչված չլինելը հավաստող փաստաթուղթ ներկայացնելու պահանջ: Բացի այդ, սահմանվել է պահանջ՝ ներկայացնելու գրավոր հայտարարություն՝ օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված չլինելու մասին:Հարկ է նշել, որ օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված լինելու հանգամանքի բացակայությունը հիմնավորող փաստաթուղթ ներկայացնելու պահանջ նախագծով չի սահմանվել, քանի որ իրավասու մարմինների հետ խորհրդակցության արդյունքում պարզ է դարձել, որ նման փաստաթուղթ հնարավոր չէ տրամադրել անհատներին: Դրանով պայմանավորված, օրինական ուժի մեջ մտած դատական ակտով հանրային ծառայությունում պաշտոն զբաղեցնելու իրավունքից զրկված լինելու հանգամանքը Հանձնաժողովը պարզում է հարցումների միջոցով՝ փաստաթղթերի ուսումնասիրության փուլից հետո: |
| **4. Հայաստանի Հանրապետության պետական եկամուտների կոմիտե** | **07.05.2021թ.** |
| **N 01/11-1/27102-2021** |
|  «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» ՀՀ կառավարության որոշման նախագծի կապակցությամբ դիտողություններ և առաջարկություններ չունենք։ |  |  |
| **5. Հայաստանի Հանրապետության աշխատանքի և սոցիալական հարցերի նախարարություն** | **07.05.2021թ.** |
| **N ՄԱ/ԱՊ-1/19612-2021** |
|  «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագծի վերաբերյալ աշխատանքի և սոցիալական հարցերի նախարարությունը առաջարկություններ և դիտողություններ չունի: |  |  |
| **6. Հայաստանի Հանրապետության ազգային անվտանգության ծառայություն** | **07.05.2021թ.** |
| **N 11/359** |
| «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Կառավարության որոշման նախագծի վերաբերյալ ՀՀ ազգային անվտանգության ծառայությունը դիտողություններ և առաջարկություններ չունի |  |  |
| **7. Հայաստանի Հանրապետության ոստիկանություն** | **10.05.2021 թ.**  |
| **N 1/21/29452-21** |
| Ոստիկանությունում ուսումնասիրվել է «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագիծը, որի վերաբերյալ առարկություններ և առաջարկություններ չկան: |  |  |
| **8. Հայաստանի Հանրապետության քննչական կոմիտե** | **12.05.2021թ.** |
| **N01/12/25782-2021** |
| Հայաստանի Հանրապետության քննչական կոմիտեում քննարկվել է «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագիծը, որի վերաբերյալ դիտողություններ և առաջարկություններ չկան: |  |  |
| **9. Հայաստանի Հանրապետության բարձրագույն դատական խորհուրդ** | **11.05.2021թ.** |
| **NԵ-3544** |
| 1. Նախագծի վերնագրում և բովանդակության մեջ առաջարկվում է նախագահի մրցույթին բառերը փոխարինել նախագահի թեկնածուների ընտրության համար անցկացվող մրցույթին բառերով՝ հաշվի առնելով Հակակոռուպցիոն կոմիտեի մասին օրենքի (այսուհետ՝ Օրենք) 19-րդ հոդվածի վերնագրի բովանդակությունը:
 | **Ընդունվել է**Նախագծի վերնագիրը և բովանդակությունը վերանայվել են, և նախագահի մրցույթին բառերը փոխարինվել են նախագահի թեկնածուների ընտրության համար անցկացվող մրցույթին բառերով: |
| 1. Նախագծի հավելվածի կետերի և ենթակետերի համարակալումն առաջարկվում է համապատասխանեցնել Նորմատիվ իրավական ակտերի մասին օրենքի պահանջներին:
 | **Ընդունվել է**Նախագծում կատարվել է համապատասխան փոփոխություն։ |
| 1. Նախագծով հավելվածի 8-րդ կետից առաջարկվում է հանել վերաբերյալ բառը՝ հաշվի առնելով, որ այն ավելորդ է քննարկման առարկա կետի բովանդակությունում:
 | **Ընդունվել է** Նախագծում կատարվել է համապատասխան փոփոխություն:  |
| 1. Նախագծի հավելվածում առաջարկվում է կարգավորումներ սահմանել Օրենքի 15-րդ հոդվածի 2-րդ մասի 1-ին կետի պահանջների իրագործման նպատակով, որի համաձայն՝ **Հակակոռուպցիոն կոմիտեի ծառայողի պաշտոնում չի կարող նշանակվել այն անձը՝ որը դատական կարգով ճանաչվել է անգործունակ կամ սահմանափակ գործունակ:**Վերոգրյալից ելնելով՝ առաջարկվում է Նախագծի հավելված 1-ով սահմանված՝ մրցույթին մասնակցելու համար ներկայացվող փաստաթղթերի ցանկում ավելացնել իրավասու մարմնի կողմից տրված փաստաթուղթ՝ դատական կարգով անգործունակ կամ սահմանափակ գործունակ ճանաչված չլինելու վերաբերյալ: Առաջարկվում է նաև համապատասխան լրացում կատարել նաև Նախագծի Ձև N 1-ով կցվող փաստաթղթերի ցանկում:
 | **Ընդունվել է**Նախագծով սահմանվող փաստաթղթերի ցանկում ներառվել է նաև դատական կարգով անգործունակ կամ սահմանափակ գործունակ ճանաչված չլինելը հավաստող փաստաթուղթը, որը ավելացվել է նաև Նախագծի Ձև N 1-ով կցվող փաստաթղթերի ցանկում: |
| **10. Հայաստանի Հանրապետության մարդու իրավունքների պաշտպան** | **13.05.2021թ** |
| **N01/13.6/2068-21** |
|  «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» Հայաստանի Հանրապետության կառավարության որոշման նախագծի վերաբերյալ նկատառումներ չկան: |  |  |
| **11. Հայաստանի Հանրապետության ֆինանսների նախարարություն** | **11.05.2021թ.** |
| **N01/11-1/7050-2021** |
| ՀՀ ֆինանսների նախարարությունն ուսումնասիրել է «Հակակոռուպցիոն կոմիտեի նախագահի մրցույթին մասնակցելու համար անհրաժեշտ փաստաթղթերի ցանկը սահմանելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի: |  |  |